Hvorfor tvilte du?

Gud utfordrer oss til tro. Ikke bare ved å ta imot frelsen, selv om det innbefatter alt vi har fått.

Det er et tankekors at når vi ble frelst, så fikk vi alle ting med ham. Likevel bruker vi et liv på å oppdage hva vi har fått. Alt vi mottar av Gud mottar vi i tro. Ja, selve frelsen mottar vi i tro, og ved tro lever vi i denne verden. Jesus er troen personifisert, ja Peter så dette.
Åpenbaringen om at Jesus er Guds sønn, Messias, Guds utvalgte frelser for verden, vil Gud bygge sin menighet.

Peter er på mange måter et uttrykk for det naturlige menneske, som hadde sine klare øyeblikk. Det skiftet raskt med Peter, og vi kan kjenne oss igjen. Han lover Jesus sin trofasthet og djervhet, men ender med å fornekte Jesus og banne på at han ikke kjente ham. 

Vi ser en annen Peter på vannet, hvor han utfordrer Jesus til å be han komme ut av båten. Han begynte å se på bølgene, vinden og omstendighetene, og begynte å synke. Hvorfor tvilte du, sa Jesus.

Dette er et meget godt bilde på oss. Vi lever i en verden som overøser oss med bekymringer i alle retninger, og får oss til å ta blikket bort fra Jesus. Hvorfor tvilte du? sa Jesus.

Forklaringen på at vi ikke opplever og ser mer av Guds under, mirakler, heldbredelser og fremgang i Guds menighet, er fordi vi tar blikket bort fra Jesus. Vi tviler, fordi vi ser på omstendighetene, og ikke holder blikket festet på ham.

Løsningen på dette er ikke å forsøke å la hver å bekymre seg, eller å la hver å tvile. 
Men løsningen er å feste blikket, troen og viljen på Jesus, og forstå at når vi fokuserer og sentrerer på ham skjer forvandlingen automatisk.

Du kan ikke annet en å tro, når du er fyllt med DHÅ. Du kan ikke annet enn å tro, når du ikke ser noe annet. Det enkelt og uanstrengt, når du ser at å tro, er å hvile. Når vi hviler i Jesu  armer, har vi ingen bekymring som overskygger hans makt. Det er ingenting han ikke kan gjøre.

Hvorfor tvilte du Peter? Peter var ikke født pånytt her, det kan være en grunn. Senere på pinsefestens dag ser vi annen Peter, som var blitt utrustet med DHÅ gave. Han hadde ikledd seg kraft fra himmelen, og tvilen var borte. 

Så la oss legge tvilen til side, og bare tro. Vi som har mottatt DHÅ gave, har alle forutsetninger til å tro, og ikke tvile. Ikke la deg lure til å tvile, bare tro. Det er nok tro i et lite sennepskorn, om ikke tvilen kommer til å kveler det.

Ikke tenk at du har for lite tro, men kvitt deg med tvilen. Fyll deg med Bibelen Guds ord, og forsøk å se Jesus fremfor dine øyne. På denne måten vil ordet gjøre sin virkning på deg, og du kan ikke la vær med å tro. Tro blir naturlig for deg, og tvil blir unaturlig. 
Amen